Opis predmeta nabave

Predmet nabave su radovi na rekonstrukciji raskrižja Ulice M. Krleže i K. Filića, izvedbom kružnog toka – rotora, u Varaždinu.

Predmet nabave je detaljno opisan u Tehničkim specifikacijama, odnosno u tekstualnim dijelovima Glavnog projekta i u Troškovnku, koji je sastavni dio Dokumentacije o nabavi.

Radovi se izvode prema Građevinskoj dozvoli KLASA: UP/I‐361‐03/16‐01/000018, URBROJ: 2186/01‐08/1‐16-0008 od 09. svibnja 2016. godine i po Glavnom projektu izrađenom po Uredu ovlaštenog inženjera građevinarstva Blaženko Premužić, dipl.ing.građ. , iz Varaždina.

Prije početka izvođenja radova, da bi se osigurala sigurnost kod gradnje, predvidjeli i spriječili mogući problemi u izgradnji i komunikaciji unutar zone zahvata potrebno je izraditi elaborat privremene regulacije prometa, koji mora uzeti u obzir omogućavanje nužnih pješačkih putova, prilaza za interventna vozila, kao i vozila stanara. Gradilište mora biti organizirano na takav način da ni u jednom trenutku ne bude onemogućen prilaz objektima koji se nalaze na istoj ili susjednim parcelama i koji su u funkciji. Prije početka izvođenja radova potrebno je izraditi detaljni terminski plan. Isti mora biti usklađen s koordinatorom I za zaštitu na radu, odnosno odobren od strane nadzora i naručitelja i to prije početka izvođenja radova. Investitor provodi stručni nadzor radova i provedbe ugovora o izvođenju radova. Preferirani način korespondencije izvođača i investitora je elektronička pošta te se isključuje mogućnost po kojoj bi građevinski dnevnik služio u predmetnu svrhu. Izvođač se mora pridržavati ugovorenog roka za izvođenje radova, u protivnom plaća penale 2‰ promila dnevno, a maksimalno 5% ugovorene vrijednosti radova.

Ponuditelj mora zatražiti i dobiti suglasnost od nadležnog tijela za zauzeće javnih i drugih površina u vrijeme izvođenja radova. Eventualne troškove zauzeća javnih površina snosi izvođač radova. Izvođač radova sam osigurava privremenu deponiju građevinskog materijala te deponiju za odlaganje otpadnog materijala prije odvoza na deponij zbrinjavanja otpadnog materijala.

Ugrađeni materijali moraju biti propisane kakvoće i izvedbom radova sukladni projektu, tehničkim pravilima struke, glavnom projektu i pripadajućem troškovniku, ostalim projektima koji zajedno čine Glavni projekt rekonstrukcije raskrižja Ulice M. Krleže i K. Filića, izvedbom kružnog toka – rotora, u Varaždinu, te primjenom važećih zakona, pravilnika i drugih propisa koji se odnose na rekonstrukciju raskrižja, moraju se osigurati projektirana tehnička svojstva odnosno temeljni zahtjevi za građevinu. Građevni proizvodi, materijali i oprema mogu se upotrebljavati, odnosno ugrađivati samo ako imaju dokazanu uporabljivost, kakvoću i ako njihova svojstva udovoljavaju temeljnim zahtjevima za građevinu sukladno projektu te važećim propisima i normama, što se dokazuje potvrdom (certifikatom) sukladnosti ili dobavljenom izjavom o sukladnosti ili drugačije, sukladno važećim propisima.

Obvezno je pridržavati se svih važećih propisa, osobito propisa iz područja zaštite na radu, tako da se osigura sigurnost gradilišta.

Izvoditelj radova sam osigurava priključke vode, struje, telefona i druge priključke za potrebe organizacije gradilišta te sam snosi nastale režijske troškove. Na gradilištu je potrebno osigurati zaštitu iskopanih površina.

Izvoditelj je dužan izvoditi radove u skladu sa projektnom dokumentacijom, pozitivnim propisima, tehničkim propisima, važećim normativima, te sukladno terminskom planu izvođenja radova, koji odabrani izvoditelj mora dostaviti naručitelju prije početka izvođenja radova. Izvođač je obvezan osigurati gradilište za vrijeme izvođenja radova koje pokriva bilo kakvu štetu. Osiguranje se mora odnositi i na treća lica. Za cijelo vrijeme izvođenja radova Naručitelj će osigurati stručni i obračunski nadzor radova te koordinatora II za zaštitu na radu putem imenovane ovlaštene osobe. Radovi se smatraju ugovorenim ako su sadržani u ma bilo kojem dijelu projekta ili su nužni za izvedbu ostalih ugovorenih radova. Radovi se moraju ponuditi na način da uključuju sve potrebne predradnje i završne radnje nakon izvedbe pojedinog ugovorenog rada, ako isto nije predviđeno nekom drugom troškovničkom stavkom. U slučaju dodatnih radova naručitelj će postupati sukladno članku 316. Zakona o javnoj nabavi.

Tijekom izvođenja radova na rekonstrukciji raskrižja, paralelno će se vršiti i radovi na rekonstrukciji i zaštiti pojedinih objekata infrastrukture (javna rasvjeta, plinska mreža, vodovodna mreža, DTK). Navedene radove će obavljati komunalne tvrtke koje održavaju navedene objekte infrastrukture.

Za izvršenje ugovora, Izvoditelj mora obavezno imati zaposlenog inženjera gradilišta-građevinske struke, u svojstvu ovlaštenog voditelja građenja ili ovlaštenog voditelja radova, sa najmanje 5 (pet) godina radnog iskustva u struci i da je radio na najmanje 2 (dva) gradilišta na nerazvrstanim, županijskim ili državnim cestama/autocestama na kojima su se izvodili isti ili slični radovi kao što je predmet ovog postupka javne nabave. U navedenu svrhu, potrebno je dostaviti potvrdu (o podacima iz imenika, upisnika, evidencije ili zbirke isprava) nadležne Hrvatske komore da je predloženi stručnjak-ovlašteni voditelj građenja ili ovlašteni voditelj radova aktivni član te Komore te da protiv njega nije izrečena mjera zabrane obavljanja poslova.

Sukladno članku 10. Zakona o obavljanju geodetske djelatnosti (NN broj 152/08, 61/11 i 56/13), obavljanje stručnih geodetskih poslova je moguće samo uz suglasnost Državne geodetske uprave Republike Hrvatske.

Ovlaštenje za obavljanje stručnih geodetskih poslova u Republici Hrvatskoj dostavlja ponuditelj za sebe i/ili podugovaratelja, koji će obavljati stručne geodetske poslove koji su sastavni dio predmeta nabave sukladno Zakonu o obavljanju geodetske djelatnosti (NN broj 152/08, 61/11 i 56/13).

U navedenu svrhu, potrebno je dostaviti važeće Rješenje/suglasnost kojim se daje suglasnost za obavljanje stručnih geodetskih poslova sukladno Zakonu o obavljanju geodetske djelatnosti (NN broj 152/08, 61/11 i 56/13) i Pravilniku o uvjetima i mjerilima za davanje i oduzimanje suglasnosti za obavljanje poslova državne izmjere i katastra nekretnina (NN broj 105/07 i 116/07) koju je izdala Državna geodetska uprava Republike Hrvatske i koja pokriva stručne geodetske poslove, koji su sastavni dio predmeta nabave.

Maksimalni rok za završetak radova je 60 kalendarskih dana od dana uvođenja u posao.

Minimalni jamstveni rok za kvalitetu izvedenih radova iznosi 2 godine (24 mjeseca).

Prije izrade i dostave ponude, a naročito iz razloga jer se radi o rekonstrukciji, investitor je mišljenja da bi ponuditelji morali izvršiti pregled lokacije na raskrižju Ulice K. Filića i M. Krleže, u Varaždinu, gdje će se izvoditi radovi, te utvrditi usklađenost projekta i troškovnika sa stvarnim stanjem postojeće građevine. Pregled je potrebno prethodno dogovoriti s osobom zaduženom za isto: Roberto Krajcer, od 08,00‐14,00 sati, radnim danom na mob. 098 434 827 ili tel. 042/ 201 430 ili mail adresa: roberto.krajcer@varazdin.hr.